ET Euroopa Liidu Teataja L 133/35

EMP ÜHISKOMITEE OTSUS

nr 178/2004,

3. detsember 2004,

millega muudetakse Euroopa Majanduspiirkonna lepingu protokolli 21 (ettevõtjate suhtes kohaldatavate konkurentsieeskirjade rakendamise kohta) ja protokolli 23 (mis käsitleb järelevalveasutuste vahelist koostööd)

EMP ÜHISKOMITEE,

võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut (edaspidi “leping”) kohandava protokolliga, eriti selle artiklit 98

ning arvestades järgmist:

(1) Lepingu protokolli 21 on muudetud EMP ühiskomitee 24. septembri 2004. aasta otsusega nr 130/2004. (1)

(2) Lepingu protokolli 23 on muudetud EMP ühiskomitee 24. septembri 2004. aasta otsusega nr 130/2004.

(3) Komisjoni 7. aprilli 2004. aasta määrus (EÜ) nr 773/2004, mis käsitleb EÜ asutamislepingu artiklite 81 ja 82 kohaste menetluste teostamist komisjonis, (2) tuleb lepingusse inkorporeerida.

(4) määrusega (EÜ) nr 773/2004 tunnistatakse kehtetuks komisjoni määrused (EÜ) nr 3385/94, (3)(EÜ) nr 2842/98 (4) ja (EÜ) nr 2843/98, (5) mis on lepingusse inkorporeeritud ja tuleb seetõttu lepingust välja jätta,

ON VASTU VÕTNUD JÄRGMISE OTSUSE:

Artikkel 1

Lepingu protokolli 21 artiklit 3 muudetakse järgmiselt.

1. Punkti 1 alapunkti 4 (komisjoni määrus (EÜ) nr 3385/94) tekst asendatakse järgmisega: “32004 R 0773: komisjoni määrus (EÜ) nr 773/2004, 7. aprill 2004, mis käsitleb EÜ asutamislepingu artiklite 81 ja 82 kohaste menetluste teostamist komisjonis (ELT L 123, 27.4.2004, lk 18).”

2. Punkti 1 alapunkti 5 (komisjoni määrus (EÜ) nr 2842/98), punkti 1 alapunkti 15 (komisjoni määrus (EÜ) nr 2842/98) ja punkti 1 alapunkti 16 (komisjoni määrus (EÜ) nr 2843/98) tekstid jäetakse välja.

Artikkel 2

Lepingu protokolli nr 23 artikli 10 järele lisatakse järgmine tekst:

“JUURDEPÄÄS TOIMIKUTELE Artikkel 10A Toimikutele juurdepääsu õigus, mille järelevalveasutus on andnud isikutele, kellele ta on vastuväited suunanud, ei laiene muude järelevalveasutuste ametialaseks kasutuseks mõeldud dokumentidele ja ühenduse ja EFTA liikmesriikide konkurentsiküsimustega tegelevate asutuste ametialaseks kasutuseks mõeldud dokumentidele. Toimikutele juurdepääsu õigus ei laiene ka kirjavahetusele järelevalveasutuste vahel, järelevalveasutuse ja ühenduse liikmesriikide või EFTA riikide konkurentsiküsimustega tegelevate asutuste vahel ja kirjavahetusele ühenduse liikmesriikide ja EFTA riikide konkurentsiküsimustega tegelevate asutuste vahel, kui kõnealune kirjavahetus sisaldub pädeva järelevalveasutuse toimikutes.”

Artikkel 3

Määruse (EÜ) nr 773/2004 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.

Artikkel 4

Käesolev otsus jõustub 4. detsembril 2004. aastal, tingimusel et kõik lepingu artikli 103 lõikele 1 vastavad teated on edastatud EMP ühiskomiteele, (6) või EMP ühiskomitee 24. septembri 2004. aasta otsuse nr 130/2004 jõustumise kuupäeval, olenevalt sellest, kumb on hilisem.

Artikkel 5

lev otsus avaldatakse Euroopa Liidu Teataja EMP osas ja EMP kaasandes.

Brüssel, 3. detsember 2004 EMP Ühiskomitee nimel eesistuja Kjartan JÓHANNSSON

(1) ELT L 64, 10.3.2005, lk 57.

(2) ELT L 123, 27.4.2004, lk 18.

(3) EÜT L 377, 31.12.1994, lk 28.

(4) EÜT L 354, 30.12.1998, lk 18.

(5) EÜT L 354, 30.12.1998, lk 22.

(6) Põhiseadusest tulenevad nõuded on nimetatud.